
10 DR.31.3.2003 
 
tindakan penyelesaian.  Mengenai aduan pembekalan komputer, KWSP telah mengarahkan 
supaya pembekal membekalkan komputer ahli-ahli yang berkenaan.  Sekiranya gagal 
berbuat demikian, KWSP akan mengarahkan pembekal mengembalikan amaun 
pengeluaran ahli kepada KWSP untuk dikreditkan semula ke dalam amaun ahli. 

 Sementara itu, bagi aduan mengenai perkhidmatan pembekal yang tidak 
memuaskan, KWSP meminta ahli merujuk aduan mereka kepada Tribunal Tuntutan 
Pengguna Kementerian Perdagangan Dalam Negeri dan Hal Ehwal Pengguna.  Satu 
daripada kes tersebut  telah pun dirujuk dan dibicarakan di Tribunal berkenaan yang mana 
tribunal telah mengarahkan pembekal mengembalikan amaun pengeluaran ahli kepada 
KWSP untuk dikreditkan semula ke dalam akaun ahli. 

 Tuan Yang di-Pertua:  Ahli Yang Berhormat bagi Batu Gajah.  

 Puan Fong Po Kuan:  Terima kasih Tuan Yang di-Pertua.  Terima kasih terhadap 
jawapan Yang Berhormat.  Jawapan Yang Berhormat nampaknya hanya memaklumkan 
separuh kebenaran sahaja, bukan gambaran yang sepenuhnya.  Keadaan yang 
sebenarnya ialah terlalu ramai pembekal komputer yang telah menghantar komputer tetapi 
tidak menerima bayaran, Tuan Yang di-Pertua.  Jadi apakah tindakan yang akan diambil 
oleh pihak kerajaan sebab kempen ini dilancarkan oleh pihak kerajaan sebab ada pembekal 
komputer (ODA SAJA) yang dihutang dan tidak dibayar sudah melebihi RM900,000.  Ini 
salah satu contoh yang saya beri.  Jadi apakah tindakan akan diambil?  Sama ada kerajaan 
akan memberi jaminan agar ODA SAJA tidak ‘gulung tikar’?  Apakah kerajaan akan 
menjamin akan membayar kepada mereka?  Pohon jawapan dari Yang Berhormat. 

Dato' Chan Kong Choy:  Tuan Yang di-Pertua, apa yang saya laporkan kepada 
Dewan yang mulia ini adalah berdasarkan kepada aduan yang telah diterima oleh orang 
ramai atau mereka yang berkenaan kepada KWSP.  Apa yang tidak diterima oleh pihak 
KWSP, saya tidak dapat melaporkan kepada Dewan yang mulia ini.  Kalau sekiranya Yang 
Berhormat ada apa-apa fakta, bolehlah membuat aduan kepada saya atau kepada KWSP 
ataupun boleh berjumpa saya selepas ini supaya pihak saya dan juga kementerian dan juga 
KWSP dapat mengambil tindakan yang sewajarnya supaya dapat menyelesaikan kes-kes 
yang telah pun dikemukakan oleh Ahli Yang Berhormat.  Saya memberikan jaminan kepada 
Dewan yang mulia ini bahawa kepentingan semua pencarum yang telah meminta 
mengeluarkan amaun untuk membeli komputer dapat dijamin oleh pihak KWSP dan juga 
pihak kerajaan.  Sekian, terima kasih. 

Tuan Yang di-Pertua:  Ahli Yang Berhormat bagi Kluang.   

Tuan Hoo Seong Chang:  Terima kasih Tuan Yang di-Pertua, soalan tambahan.  
KWSP memutuskan untuk membatalkan skim pembelian komputer adalah kerana masalah 
pembekal dan juga agensi yang mengendalikan atau mengeluarkan pinjaman tersebut.  
Pertamanya, selepas mengkaji masalah-masalah yang timbul, adakah kerajaan atau 
kementerian akan mempertimbangkan lagi sama ada ia akan membuka semula skim ini?   

Saya percaya kalau melalui KWSP sendiri, kalau tidak melalui agensi-agensi dan 
juga pembekal-pembekal, cadangan saya, misalnya kalau KWSP sendiri membekalkan 
komputer tersebut kepada pencarum-pencarum KWSP, mungkin dapat kita mengelakkan 
daripada penyelewengan yang berlaku melalui agensi dan pembekal.  Jadi saya percaya 
skim untuk pembelian komputer itu amat penting.  Saya rasa pihak kerajaan harus 
menimbang semula atas keputusan yang telah dibuat supaya memberi peluang kepada 
pencarum yang ingin membeli komputer tersebut.  Sekian, terima kasih. 

Dato' Chan Kong Choy:  Tuan Yang di-Pertua, terima kasih Ahli Yang Berhormat 
bagi Kluang, setakat ini pihak kerajaan belum ada cadangan sekali lagi untuk menganjurkan 
program pembelian komputer melalui KWSP, oleh kerana penyelewengan bukan sahaja 
melibatkan pembekal dan juga agensi sahaja, ianya juga melibatkan beribu-ribu pencarum 
yang telah berpakat dengan pihak pembekal komputer dalam perkara ini. Memang susah 
bagi kita mengawal kalau sekiranya ia melibatkan beribu-ribu pencarum, maka kita tidak 
ada cadangan untuk memulakan sekali lagi. Walau bagaimanapun, cadangan Yang 
Berhormat ini kita akan memberikan perhatian.  Sekian, terima kasih. 

 



Sementara itu, bagi aduan mengenai perkhidmatan pembekal yang tidak memuaskan, KWSP meminta ahli merujuk aduan mereka kepada Tribunal Tuntutan Pengguna Kementerian Perdagangan Dalam Negeri dan Hal Ehwal Pengguna. Satu daripada kes tersebut telah pun dirujuk dan dibicarakan di Tribunal berkenaan yang mana tribunal telah mengarahkan pembekal mengembalikan amaun pengeluaran ahli kepada KWSP untuk dikreditkan semula ke dalam akaun ahli. Tuan Yang di-Pertua: Ahli Yang Berhormat bagi Batu Gajah. Puan Fong Po Kuan: Terima kasih Tuan Yang di-Pertua. Terima kasih terhadap jawapan Yang Berhormat. Jawapan Yang Berhormat nampaknya hanya memaklumkan separuh kebenaran sahaja, bukan gambaran yang sepenuhnya. Keadaan yang sebenarnya ialah terlalu ramai pembekal komputer yang telah menghantar komputer tetapi tidak menerima bayaran, Tuan Yang di-Pertua. Jadi apakah tindakan yang akan diambil oleh pihak kerajaan sebab kempen ini dilancarkan oleh pihak kerajaan sebab ada pembekal komputer (ODA SAJA) yang dihutang dan tidak dibayar sudah melebihi RM900,000. Ini salah satu contoh yang saya beri. Jadi apakah tindakan akan diambil? Sama ada kerajaan akan memberi jaminan agar ODA SAJA tidak 'gulung tikar'? Apakah kerajaan akan menjamin akan membayar kepada mereka? Pohon jawapan dari Yang Berhormat. Dato' Chan Kong Choy: Tuan Yang di-Pertua, apa yang saya laporkan kepada Dewan yang mulia ini adalah berdasarkan kepada aduan yang telah diterima oleh orang ramai atau mereka yang berkenaan kepada KWSP. Apa yang tidak diterima oleh pihak KWSP, saya tidak dapat melaporkan kepada Dewan yang mulia ini. Kalau sekiranya Yang Berhormat ada apa-apa fakta, bolehlah membuat aduan kepada saya atau kepada KWSP ataupun boleh berjumpa saya selepas ini supaya pihak saya dan juga kementerian dan juga KWSP dapat mengambil tindakan yang sewajarnya supaya dapat menyelesaikan kes-kes yang telah pun dikemukakan oleh Ahli Yang Berhormat. Saya memberikan jaminan kepada Dewan yang mulia ini bahawa kepentingan semua pencarum yang telah meminta mengeluarkan amaun untuk membeli komputer dapat dijamin oleh pihak KWSP dan juga pihak kerajaan. Sekian, terima kasih. Tuan Yang di-Pertua: Ahli Yang Berhormat bagi Kluang. Tuan Hoo Seong Chang: Terima kasih Tuan Yang di-Pertua, soalan tambahan. KWSP memutuskan untuk membatalkan skim pembelian komputer adalah kerana masalah pembekal dan juga agensi yang mengendalikan atau mengeluarkan pinjaman tersebut. Pertamanya, selepas mengkaji masalah-masalah yang timbul, adakah kerajaan atau kementerian akan mempertimbangkan lagi sama ada ia akan membuka semula skim ini?. Saya percaya kalau melalui KWSP sendiri, kalau tidak melalui agensi-agensi dan juga pembekal-pembekal, cadangan saya, misalnya kalau KWSP sendiri membekalkan komputer tersebut kepada pencarum-pencarum KWSP, mungkin dapat kita mengelakkan daripada penyelewengan yang berlaku melalui agensi dan pembekal. Jadi saya percaya skim untuk pembelian komputer itu amat penting. Saya rasa pihak kerajaan harus menimbang semula atas keputusan yang telah dibuat supaya memberi peluang kepada pencarum yang ingin membeli komputer tersebut. Sekian, terima kasih. Dato' Chan Kong Choy: Tuan Yang di-Pertua, terima kasih Ahli Yang Berhormat bagi Kluang, setakat ini pihak kerajaan belum ada cadangan sekali lagi untuk menganjurkan program pembelian komputer melalui KWSP, oleh kerana penyelewengan bukan sahaja melibatkan pembekal dan juga agensi sahaja, ianya juga melibatkan beribu-ribu pencarum yang telah berpakat dengan pihak pembekal komputer dalam perkara ini. Memang susah bagi kita mengawal kalau sekiranya ia melibatkan beribu-ribu pencarum, maka kita tidak ada cadangan untuk memulakan sekali lagi. Walau bagaimanapun, cadangan Yang Berhormat ini kita akan memberikan perhatian. Sekian, terima kasih.